છોભીલી પડેલી ગુલાબો એકદમ રસોડામાં જતી રહી અને અભય બેડરૂમમાં ઘૂસી ગયો. પૂરા પૈસા પાછા મળી જવાથી આનંદિત થયેલા અભયે નોટોની થોકડીને ચૂમી લીધી, તે સાથે જ એક માદક સુગંધ તેના નાકમાં પ્રવેશી ગઈ. આશ્ચર્યચકિત થયેલા અભયે ફરીથી નોટો સુંઘી જોઈ, તો મનને તરબત્તર કરતી સુગંધ ફરી પ્રસરી રહી. હવે અભયનું ધ્યાન ગયું કે બે દિવસથી ગુલાબો પોતાની નજીકથી પસાર થાય ત્યારે જે સુગંધ આવતી હતી, તે આ જ સુગંધ હતી.